১৫ অক্টোবর বরিশালে টর্কী বন্দরের বাসিন্দা প্রবাসী আব্দুল হালিম সরদারের স্ত্রী মরিয়ম বেগমকে যুবলীগ নেতা মাহবুব আলম কুট্টি প্রকাশ্যে জুতা পেটা করেছে। মরিয়মের ছোট বোন পপি আক্তারের মোবাইল নন্বর ফ্লেক্সি করার দোকান থেকে সংগ্রহ করে তাকে নানাভাবে কু-প্রস্তাব দেয়াসহ বিভিন্নভাবে উত্ত্যক্ত করতে থাকে। এক পর্যায়ে মরিয়মকে দিয়েও তার বোনকে চাপ সৃষ্টি করতে চেষ্টা করতে থাকে, মরিয়ম রাজী না হওয়ায় বাজারে যাওয়ার পথে প্রকাশ্যে জুতা পেটা করে তাকে। ১৬ অক্টোবর খুলনা সিটি করপোরেশনের টেন্ডার শিডিউল কিনতে সাধারণ ঠিকাদারদের বাধা দিয়েছে যুবলীগ। ঠিকাদাররা অভিযোগ করেছে যুবলীগ নেতা মুন্সি নাহিদুজ্জামান, আকিল উদ্দিন ও সোনাডাঙ্গা থানা আওয়ামী লীগ সভাপতি সিদ্দিকুর রহমান বুলু বিশ্বাসসহ বিশ নেতা-কর্মী তাদের শিডিউল ক্রয়ে বাধা দিয়েছে। ১৭ অক্টোবর সাতক্ষীরার আশাশুনিতে খাজরা ইউপি চেয়ারম্যান ও উপজেলা যুবলীগ যুগ্ম-আহবায়ক শাহ নেওয়াজ ডালিমসহ আরো ছয়জন খাজরা সরকারি প্রাথমিক বিদ্যালয়ের ভারপ্রাপ্ত প্রধান শিক্ষক শাহজাহান আলীকে মারধর করে স্কুল থেকে বিভিন্ন মূলবান দ্রব্য, ছাত্রদের বিস্কুট ও চেক বই লুটপাট করে। কমিটি গঠন নিয়ে বিরোধে এ ঘটনা ঘটে। ২০ অক্টোবর সুনামগঞ্জের জামালগঞ্জে উপজেলা যুবলীগের আহবায়ক কমিটি গঠন নিয়ে দু’গ্রুপ পাল্টাপাল্টি মিছিল করেছে। ফরিদপুরের নগরকান্দায় বাঘুটিয়া সরকারি প্রাথমিক বিদ্যালয়ের গাছ কেটে নেয় যুবলীগের সাবেক উপজেলা সভাপতি দেলোয়ার হোসেন ফকির।